Krimska Narodna Republika
<s>Krimska Narodna Republika ((); ) je bila kratkotrajna nezavisna država koja je postojala na području Krima krajem 1917. i početkom 1918. godine.</s><s>Nastala je u kaosu nakon Oktobarske revolucije, odnosno raspada bivšeg Ruskog Carstva.</s><s>Osnovali su je 26. novembra 1917. predstavnici skupštine krimskih muslimana, odnosno krimsko-tatarskog Kurultaja na čelu sa muftijom Nomanom Çelebicihan, proglasivši Krim nezavisnom državom.</s><s>Nova je država stupila u kontakt sa Centralnom radom Ukrajine te su se Krimska Narodna Republika i novoosnovana Ukrajinska Narodna Republika međusobno priznale.</s><s>Nova se vlast, međutim, usprkos deklaracija o jednakosti svih građana, gotovo u potpunosti oslanjala na Krimske Tatare, koji su i tada činili manjinu krimskog stanovništva.</s><s>Nasuprot tome, glavni populacijski centar - Sevastopolj - je već tada bio snažno uporište pristaša Oktobarske revolucije, odnosno boljševika i anarhista koji su uživali podršku među mornarima Crnomorske flote.</s><s>24. januara 1918. su snage Krimske Tatarske Republike krenule u pokušaj osvajanja Sevastopolja, ali su u sljedeća dva dana poražene, a što je boljševicima omogućilo da vrlo brzo zauzmu cijeli poluotok.</s><s>Çelebicihan je bio zarobljen i ubrzo nakon toga strijeljan, a boljševici su na Krimu osnovali Sovjetsku Socijalističku Republiku Tauridu.</s><s>I ona je, međutim, bila kratkog vijeka, jer su za samo tri mjeseca njemačke trupe zauzele poluotok i formirale tzv. Krimsku zemaljsku vladu.</s>

<s>Historija Ukrajine
Historija Krima</s>

